Lung-men š’-kchu

Lung-men š’-kchu (-po čínsky) alebo Jaskyne Lung-men sú jaskyne 12 km južne od mesta Luo-jang v čínskej provincii Che-nan, pozdĺž dvoch hôr: Siang (na východe) a Lung-men (smerom na západ). Vďaka rieke Ji, pretekajúcej medzi nimi a vytvárajúcej tak prirodzenú prístupovú cestu, bola oblasť nazývaná Ji Ke, „brána na rieke Ji. Spolu s jaskyňami Mo-kao kchu a jaskynným komplexom Jün-kang š'-kchu sú jaskyne Lung-men jedny z troch najslávnejších starovekých sochárskych nálezísk v Číne. V roku 2000 boli jaskyne zapísané na zoznam svetového dedičstva UNESCO. Dejiny Unikátny súbor náboženských skulptúr v Longmenských jaskyniach začal vznikať v období medzi dynastiou Severný Wej a Tchang. Vznikali štyri storočia od roku 493 kedy sa po Ta-tchungu stal hlavným mestom Luo-jang. Rozširovaniu lokality náhle zabránili protibuddhistické čistky. Smutný počet bezhlavých sôch – dôsledok vandalizmu a krádeží – navodzuje ponurú atmosféru. Hoci sú jaskyne v celkom dobrom stave, i ony trpia poškodením z prirodzených príčin, ako je napríklad erózia, a vyčíňaním vandalov. Nedávny priemyslový rozvoj v oblasti Luo-jangu so sebou nesie ďalšie riziká – kyslý dážď a výfukové plyny. Avšak Číňania si uvedomujú, že sa ich národné kultúrne dedičstvo ocitlo v ohrození, a tak centrálna i miestna vláda podnikajú radikálne záchranné kroky. Predstavitelia rozhodli o vysťahovaní ľudí žijúcich v oblasti Lung-menu a plánujú prestavať príjazdovú cestu tak, aby sa obmedzili vibrácie a vírenie prachu motorovými vozidlami. Štatistiky Jaskyne v Lung-mene držia viacero svetových prvenstiev. Podľa Longmen Caves Research Institutu sa tu nachádza 2 345 jaskýň a výklenkov, ktoré sú sústredené na približne kilometer dlhom úseku na pravom brehu rieky Ji. Je tu aj viac než 3 600 kamenných dosiek posiatych nápismi, ktoré sa vzťahujú k histórii starovekej Číny., 43 pagôd a vyše 100 000 spodobnení Buddhu veľkých od 2,5 cm do viac než 17 m. 30% jaskýň sa datuje do obdobia dynastie Severný Wei, 60 % do dynastie Tchang a zvyšok do ostatných období. Oblasť Lung-men je pre verejnosť otvorená. Hoci do jaskýň nie je možné vstúpiť, väčšinu umeleckého diela z vonkajška vidieť. Panoráma Literatúra CATTANEO, Marco; TRIFONI, Jasmina. Světové poklady Unesco – Starověké civilizace. 1. vyd. Frýdek-Místek : Alpress, 2006. 400 s. ISBN 80-7362-245-9 SVOBODOVÁ, Lenka (preložila z anglického originálu Eyewitness Travel Guides – China). Čína - dědictví UNESCO: O nás: Můj průvodce. 1. vyd. Praha : Euromedia Group, 2008. 672 s. ISBN 1 4053 0876 1 Referencie Externé odkazy Stránka UNESCO Článek v rubrice: Zápisník zahraničních zpravodajů, autor: Robert Mikoláš Anglický článok Zdroj Tento článok je čiastočný alebo úplný preklad článku Lung-men na českej Wikipédii.